Шмат у якіх краінах STEAM-адукацыя ў прыярытэце, таму што ў найбліжэйшай будучыні ў свеце і, натуральна, у Беларусі будзе рэзка не хапаць ІТ-спецыялістаў, праграмістаў, інжынераў, спецыялістаў высокатэхналагічных вытворчасцей і інш. У аддаленай будучыні з’явяцца прафесіі, якія зараз нават уявіць цяжка, усе яны будуць звязаны з тэхналогіяй і высокатэхналагічнай вытворчасцю на стыку з прыродазнаўчымі навукамі. Асабліва будуць запатрабаваны спецыялісты бія- і нанатэхналогій. Спецыялістам будучыні патрабуецца ўсебаковая падрыхтоўка і веды з самых розных адукацыйных галін прыродазнаўчых навук, інжынерыі і тэхналогіі.